《和芦洲刘子泉秋怀》
宋代·葛起耕

雨送秋归雁带霜，凝情无处寄诗狂。
一庭莎草蛩吟老，万里梅花鹤梦长。
德谊可踰钟鼎贵，圣贤不死简编香。
迩来世道添悲梗，不但摧车是太行。

作者简介：葛起耕，字君顾，号桧庭，丹阳（今属江苏）人。与赵崇𤤧（君瑞，理宗宝祐四年进士）有唱酬。有《桧庭吟稿》。事见清光绪《丹阳县志》卷二○。　葛起耕诗，以汲古阁影宋抄《南宋六十家小集》本为底本，校以清顾氏读画斋刊《南宋群贤小集》本（简称群贤集）。